Sekam Di Dada

Sekam Di Dada ialah sebuah drama televisyen Malaysia 2025 terbitan Saphire Screen Sdn. Bhd. yang diarahkan oleh Zamri Zakaria.  Ia dibintangi oleh Dato Adi Putra, Amyra Rosli, Josiah Hogan, Qistina Khaled, Auni Yusri, Puteri Sarah Liyana dan ramai lagi. Drama ini memulakan tayangan perdana di Slot Samarinda, TV3 pada 12 Mac hingga 10 April 2025 menggantikan Teratak Kasih Salina.

Sinopsis
Mengisahkan penderitaan Orkid (Amyra Rosli), seorang wanita yang terperangkap dalam perkahwinan toksik bersama suaminya, Nasir (Dato' Adi Putra). Di luar, Nasir mungkin nampak seperti seorang suami dan bapa yang bertanggungjawab, tetapi di sebalik dinding rumah mereka, Orkid berdepan dengan tekanan mental yang semakin menghimpit. 

Apabila Nasir jatuh sakit dan kehilangan keupayaan berjalan akibat jangkitan kuman pada saraf tunjang, Orkid mengambil keputusan mengejutkan, dia menuntut cerai! Keputusan itu tidak hanya mencetuskan kemarahan Nasir, malah menimbulkan ketidakpercayaan di kalangan anak-anak mereka, Nazman (Apich Lo) dan Sara (Auni Yusri). 

Nazman langsung tidak dapat menerima keputusan ibunya. Bagi Nazman, ibunya seorang yang kejam, curang, dan tidak bertanggungjawab. Namun, tidak semua ahli keluarga mudah terpengaruh dengan kata-kata Nasir. Noreen (Qistina Khaled) dan Sara percaya bahawa seorang ibu tidak akan bertindak tanpa sebab. Tapi apakah rahsia yang Orkid simpan selama ini? Mengapa dia memilih untuk meninggalkan Nasir ketika suaminya berada dalam keadaan paling lemah?

Pelakon

Pelakon utama

 Dato Adi Putra sebagai Nasir
 Amyra Rosli sebagai Orkid
 Auni Yusri sebagai Sara
 Qistina Khaled sebagai Noreen
 Apich Lo sebagai Nazman
 Josiah Hogan sebagai Arif
 Puteri Sarah Liyana sebagai Rozie
 Nadia Brian sebagai Suri
 Ieda Moin sebagai Munah
 Eizlan Yusof sebagai Jusoh
 Syazuwan Hassan sebagai Hisham
 Arash Mohamad sebagai Azman / Ayah Man
 Idan Aedan sebagai Nasir (Remaja)
 Firdaus Ghufran sebagai Adam
 Ako Mustapha sebagai Salim
 Fathil Dani sebagai Imam
 Izuan Razali sebagai Rizal
 Ady Mohammad sebagai Razak

Pelakon tambahan
 akan diumumkan

Pautan luar